钦定古今图书集成/明伦汇编/氏族典/第060卷 > 徐必达
## 钦定古今图书集成/明伦汇编/氏族典/第060卷 > 徐必达

按《明外史徐世淳传》：“世淳父必达，字德夫，万历二十
年进士，历知太湖溧水县，迁南京吏部主事，历考功
郎中，迁光禄丞，假归。未几补官，进少卿。父艰归，起太
仆少卿，迁应天府尹。天启初，以右佥都御史督操江
军。白莲贼将窥徐州，必达募锐卒击破之，就迁兵部
右侍郎。三年，京察，以拾遗罢归，卒赠兵部尚书。”